Hutudole: labarai da hausa : Jarumar fina-finan India Sridevi ta rasu
Fitacciyar jarumar fina-finan Bollywood Sridevi Kapoor, ta rasu a daren ranar Asabar sakamakon bugun zuciya. Kanin mijin jarumar, Sanjay Kapoor, shi ne ya tabbatar wa da manema labarai na India labarin mutuwar ta, inda ya ce ta mutu ne Dubai, bayan sun je biki tare da mijinta Boney Kapoor da kuma 'yar ta Khushi.
Shekara hudu bayan nan kuma sai aka hadata fim da Jeetandra wato fim din Himmatwala wanda kuma ya yi matukar fice a shekarar da aka sake shi wato 1983. Daga nan ne fa Sridevi ta koma fitowa a fina-finan Hindi.
Ta rasu ta bar mijinta da 'ya'ya mata biyu wato Jhanvi da Khushi Kapoor. Sridevi ta bayar da muhimmiyar gudunmuwa a fina-finan Bollywood. Ta karbi lambobin yabo da dama bisa rawar da ta taka a fina-finan. Tana daga cikin jarumai mata da suke da kyau sosai, da kuma iya rawa.
Tuni jarumai irinsu Priyanka Chopra da Reteish Deshmukh da Sharukh Khan da sauransu suka
wallafa alhininsu bisa rasuwar jarumar a shafukan sada zumunta.
Posted by bashir ahmed at 3:20 pm